Diari Oficial de la Generalitat Valenciana


Sumari del DOGV 6012, del 13-05-2009 (2009/5081)

RESOLUCIÓ de 2 de març de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Villalonga, a favor de Gas Natural Cegás, SA. Expedient número 23/00 CBREDE, CBREDE/2005/36/46, CBREDE/2005/57/46 i CBREDE/2006/48/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5081


Data del document
:   02-03-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vilallonga
    * gas natural
    * empresa privada

RESOLUCIÓ de 2 de març de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Villalonga, a favor de Gas Natural Cegás, SA. Expedient número 23/00 CBREDE, CBREDE/2005/36/46, CBREDE/2005/57/46 i CBREDE/2006/48/46. [2009/5081]  
Vist que la companyia Gas Alicante, SA, va presentar amb data 25 d'agost de 2005 davant del Servici Territorial d'Energia de València de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Villalonga, firmat pel tècnic competent i visat pel col·legi oficial corresponent amb data 5 d'agost de 2005, escrit que sol·licita que li fóra atorgada l'autorització administrativa per a la distribució de gas natural al municipi de Villalonga, província de València (CBREDE/2005/36/46).  
Vist que per Resolució de la Direcció General d'Energia de 7 de novembre de 2008 es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i tindre a esta com a successora universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial de les quals corresponia a Gas Alicante, SA.  
Vist que el Servici Territorial d'Energia de València va sol·licitar a Gas Alicante, SA, les dades referides, entre altres, al punt de connexió, a la zona geogràfica sol·licitada, els plans d'expansió i temps previst per a completar la gasificació i els projectes d'instal·lacions tècniques previstes fins a l'arribada del gas natural, i presentar l'empresa peticionària escrit acompanyat d'un annex al projecte, amb els aclariments que va considerar oportuns i que consten en l'expedient.  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris ABC i Las Provincias el dia 27 de juny de 2006, en el Butlletí Oficial de la Província de València de 4 de juliol de 2006 i en el Diari Oficial de la Comunitat Valenciana de 5 de juliol de 2006.  
D'acord amb la documentació que està en l'expedient, va ser presentat escrit d'al·legacions per l'empresa Gas Natural Cegás, SA, que, en síntesi, manifesta:  
1. Que és part interessada en l'expedient, i ha presentat sol·licitud d'autorització administrativa per a la gasificació al municipi de Villalonga amb data 24 de març de 2000 (Expedient 23/00 CBREDE) i que posteriorment, amb data 30 de desembre de 2005, va presentar novament sol·licitud d'autorització administrativa que es tramita en l'expedient CBREDE/2005/57/46. 2. Que el projecte presentat per CEGÁS, SA, es connecta a través del ramal APA Villalonga-Gandia-Oliva, del qual Gas Natural Distribución, SDG, SA, disposa d'autorització administrativa i del qual té concedit per la distribuïdora el punt de connexió. 3. Que en el projecte presentat per Gas Alicante, SAU, s'observen deficiències tècniques com són, la determinació exacta de la infraestructura de connexió a la xarxa d'alta pressió a través d'un eix Villalonga-Cullera, actualment en fase de projecte per Gas Alicante, SA; la projecció del traçat directament sobre les imatges cadastrals extretes d'Internet, quan l'última revisió de la cartografia de Villalonga és de 1984, motiu pel qual podria no adequar-se a la distribució actual dels vials i les parcel·les del municipi i deixar fora zones aprovades posteriorment, sense que s'atenga les necessitats reals de la població, i la garantia de subministrament a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió. 4. Que d'altra banda, l'empresa al·legant manifesta que el projecte per esta presentat té les característiques que no té el presentat per Gas Alicante, SA, els avantatges d'este i la posició rellevant que com a empresa distribuïdora té en l'àmbit de la Comunitat Valenciana, i s'afegix l'argumentació jurídica que considera d'aplicació.  
Del referit escrit es va traslladar a l'empresa peticionària, que va contestar manifestant, en síntesi, el següent:  
1. Que de l'escrit presentat per l'al·legant s'inferix que, a pesar d'haver sol·licitat una autorització administrativa per a Villalonga el 2000, fins al 2005 no va tornar a presentar un projecte per al mencionat municipi i una vegada sol·licitat per Gas Alicante, SA, 2. Que la connexió de les instal·lacions que s'han de realitzar a Villalonga a la xarxa gasista, és a través del gasoducte de transport secundari Villalonga-Tavernes promogut per Endesa Gas Transportista i en fase de tramitació davant de l'administració. 3. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'al·legant, com són: que la xarxa primària de distribució discorre per vials principals de la població i actua com a artèria principal a partir de la qual es desenvoluparan les xarxes secundàries, i es realitzen estes en funció de les demandes de consum, i ha dissenyat els cabals per a la zona sol·licitada i a les noves zones d'expansió, les infraestructures de les quals formaran part de nous projectes de sol·licitud segons sorgisca la necessitat establir-les; que del conjunt de la documentació aportada es concreten els compromisos temporals d'execució d'instal·lacions. 4. A continuació realitza una resposta dels avantatges que com a empresa distribuïdora manté en el mercat de combustibles gasosos, així com la fonamentació jurídica que considera d'aplicació.  
Vist que sol·licitat pel Servici Territorial d'Energia informe a l'Ajuntament de Villalonga, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Endesa Gas Distribución, SA, no figura en l'expedient la contestació a l'informe sol·licitat, a pesar de la reiteració efectuada pel Servici Territorial.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
a) A través de gasoducte, sense determinar. Posteriorment, amb la presentació de l'annex al projecte, es proposa la connexió a través del futur gasoducte Villalonga-Tavernes de la Valldigna, sol·licitat per esta companyia.  
b) Subministrament provisional, fins a l'obtenció de la connexió definitiva a gasoducte, des d'un centre d'emmagatzemament, amb ubicació geogràfica no determinada.  
- Estació de regulació i mesurament (ERM).  
Amb rang de pressió APA/MPA(1) de dos línies (una de reserva) i cabal 2000 m³ (n)/h, situada a la zona oest del municipi.  
- Xarxa primària i secundària. Característiques:  
La pressió de la xarxa primària és MPA(1), procedent de l'eixida de l'ERM descrita, està construïda amb canonada de polietilé PE-100, d'alta densitat, qualitat SDR 17,6 amb diàmetres nominals 160 mm i 110 mm, i longituds respectives de 480 m i 635 m.  
El detall de la seua distribució en el nucli urbà s'arreplega en el pla de l'annex al projecte amb visat de 13 de febrer de 2006.  
La xarxa secundària es construirà, fonamentalment, amb canonada de polietilé PE-100, d'alta densitat, qualitat SDR 17,6 i diàmetre 110 mm, i de mitjana densitat SDR 11, amb diàmetres respectius de 90 mm i 60 mm, d'acord amb les futures sol·licituds de consum.  
- Pla d'expansió.  
L'ERM i la xarxa primària s'instal·laran durant el primer any des de la consecució de l'autorització administrativa d'execució, amb un pla diferenciat en tres fases que engloba la totalitat del nucli urbà durant els anys segon i tercer següents.  
Vist l'escrit presentat per la companyia Gas Natural Cegás, SA, amb data 30 de desembre de 2005 davant del Servici Territorial d'Energia de València de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Villalonga, firmat pel tècnic competent i visat pel col·legi oficial corresponent amb data 28 de desembre de 2005, perquè li siga atorgada l'autorització administrativa i l'aprovació de projecte per a la distribució de gas natural al municipi de Villalonga, província de València (CBREDE/2005/57/46).  
Vist que sol·licitat pel Servici Territorial d'Energia informe l'Ajuntament de Villalonga, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, no figura en l'expedient la contestació a l'informe sol·licitat, a pesar de la reiteració efectuada pel Servici Territorial.  
Consta en l'expedient, l'atorgament d'obres a Gas Natural Cegás, SA, per a l'execució de la xarxa de distribució de gas natural en el sòl urbà.  
Vist que, de conformitat amb el que establixen els articles 80 i 84 del Reial Decret 1434/2002, es va remetre la separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament als següents:  
- Gas Natural Distribución, SDG, SA, que manifesta en la seua contestació que les obres projectades no interferixen amb les de la seua titularitat, i que per a l'alimentació de la xarxa li ha sigut sol·licitat el punt d'entrega, i s'ha acordat l'acceptació de les condicions corresponents.  
- Diputació de València. Àrea de Carreteres, que consta en l'expedient la resolució definitiva d'autorització d'obres corresponent a dos encreuaments i en paral·lelisme per la vorera de la canalització de gas a Villalonga en la travessera de la carretera CV-680 (antiga VP-1012), amb les condicions específiques generals que en esta es contenen.  
L'empresa sol·licitant és coneixedora del contingut de les dos respostes, i s'accepten les condicions que es reflectixen en els informes referits.   
Vist que el Servici Territorial d'Energia de València va traslladar a l'empresa Endesa Gas Distribución, SA, la sol·licitud efectuada per Cegás, SA, a fi de presentar les consideracions que estimara oportunes, amb presentació de l'escrit en el qual manifesta la seua oposició a la sol·licitud formulada.   
Vist que la companyia Iberdrola Distribución de Gas, SA, va presentar amb data 28 de juliol de 2006 davant del Servici Territorial d'Energia de València de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Villalonga, firmat pel tècnic competent i visat pel col·legi oficial corresponent amb data 27 de juliol de 2006, escrit pel qual sol·licita que li fora atorgada l'autorització administrativa per a la distribució de gas natural al municipi de Villalonga, província de València (CBREDE/2006/48/46).  
Vist que sol·licitat pel Servici Territorial d'Energia informe a l'Ajuntament de Villalonga, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Iberdrola Distribución de Gas, SA, figura en l'expedient la contestació a l'informe sol·licitat, i manifesta que la informació tècnica aportada és insuficient, ja que no preveu pressupost, plec ni estudi bàsic de seguretat, plans de detall de la canalització, distàncies amb altres servicis existents i encreuaments i situacions singulars del traçat, així com que, amb anterioritat a la sol·licitud de la llicència municipal, s'ha de disposar de les autoritzacions dels organismes afectats de servitud de pas de les parcel·les afectades.  
Del mencionat informe es va traslladar a l'empresa peticionària, sense que figure en l'expedient la seua conformitat o les objeccions a este.   
Vist que, segons el que establix els articles 80 i 84 del Reial Decret 1434/2002, es va remetre la separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament als següents:  
- Iberdrola Distribución Eléctrica, SAU, que ha presentat un escrit de conformitat amb els encreuaments amb les línies elèctriques subterrànies de baixa tensió de la seua propietat, i amb les condicions que en este es contenen.  
- Telefónica, SA, que ha remés informe en què assenyala les canalitzacions subterrànies de la seua propietat que són afectades, i dóna la seua conformitat a l'execució de la instal·lació sol·licitada, amb les condicions que en este es contenen.  
- Diputació de València. Àrea de Carreteres, sense que figure en l'expedient contestació a l'efecte, a pesar de la reiteració efectuada pel Servici Territorial.  
- Enagás, SA, que ha remés contestació a l'informe sol·licitat en el qual es manifesta que a la vista de la documentació aportada, no hi ha afecció amb les seues canalitzacions.  
Els informes contestats van ser remesos a l'empresa sol·licitant, sense que figure en l'expedient la seua conformitat o les objeccions a les condicions assenyalades.  
Vist que les característiques bàsiques contingudes en la documentació presentada per Ibedrola Distribución de Gas, SA, són les següents:  
- Punt de connexió:  
· Gasoducte Montesa-Dénia, propietat d'Enagás, SA, en la posició 15.20.03.  
· Solució inicial provisional, fins que no estiga en funcionament el gasoducte abans referit, instal·lació d'una planta satèl·lit de GNL, amb pressió màxima d'eixida 4 bar, que s'ha d'ubicar en el sector C del camí de la Font, al nord del nucli urbà.   
- Armaris de regulació i mesurarament (ARM).  
El primer ARM, amb rang de pressió APA/APA(1), pressió d'entrada des del gasoducte de 16 bar, i d'eixida, de 10 bar, el cabal del qual és de 15.000 m³ (n)/h i 4.000 m³ (n)/h, respectivament.  
Dos ARM, amb rang de pressió APA/MPB(1), per al subministrament residencial, situats a l'inici de les xarxes secundàries i cabal de 1.000 m³ (n)/h i 4.000 m³ (n)/h, respectivament.  
- Traçat i canonades:  
La xarxa principal s'inicia en l'eixida de la planta de GNL, a presión APA(1) i s'executa en polietilé PE-100, qualitat SDR 11, amb un diàmetre nominal de 160 mm, en longitud total de 4.915 m.  
La xarxa secundària, amb el mateix material i qualitat SDR 17,5, disposa de canonades amb longituds de 95 m, 78 m, 4.709 m i 23.920 m, i diàmetres respectius de 160 mm, 110 mm, 90 mm i 63 mm, i és el rang de pressió MPB(1) i que discorren per zones de vials ja existents.  
- Pla d'expansió:  
La planta de GNL s'implantarà en el termini del primer any.  
L'àmbit de les tres fases, que es distribuïx la totalitat del terme municipal, estan referides en el pla núm. KV-KY-RQ-738-S1 del projecte, corresponent respectivament a:  
· Fase I (una anualitat des de l'acabament de la planta de GNL): nucli urbà del municipi.  
· Fase II (una anualitat i un semestre des de l'acabament del primer semestre de la fase I): per a les zones amb consum industrial.  
· Fase III (una anualitat i un semestre des de l'acabament del primer semestre de la fase II): amb destinació a les urbanitzacions del municipi.  
Vist que Endesa Gas Distribución, SA, Gas Natural Cegás, SA, i Iberdrola Distribución de Gas, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que, en la data que és dictada la present resolució, consta justificadament acreditada a esta Direcció General d'Energia per part Endesa Gas Distribución, SA, Gas Natural Cegas, SA i Iberdrola Distribución de Gas, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb el projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia de València, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.  
Atés el que disposa el capítol V. Distribució de combustibles gasosos per canalització, del títol IV. Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha, entre la totalitat de les sol·licituds presentades per a la construcció de les xarxa de distribució de gas natural al terme municipal de Villalonga, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb què guarde identitat substancial o íntima connexió.  
Vist que l'empresa Compañía Española de Gas, SA, actualment Gas Natural Cegás, SA, va presentar davant del Servici Territorial d'Indústria de la Conselleria d'Indústria i Comerç sol·licitud d'autorització administrativa per al servici públic de conducció, distribució i subministrament de gas natural en este municipi, l'expedient del qual està identificat com a Exp: 23/00 CBREDE, i hi ha, entre este i els que conformen el present expedient, íntima connexió, a l'efecte de la resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió al gasoducte Villalonga-Gandia-Oliva, a través d'antena de distribució de gas natural al municipi d'Oliva, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de Villalonga a favor de Gas Natural Cegás, SA, amb denegació de la resta de sol·licituds que conformen el present expedient i que han sigut acumulades al present expedient, amb les condicions i característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Del ramal a Oliva del gasoducte Villalonga-Gandia-Oliva, i addenda I a este de Gas Natural Distribución, SDG, SA, amb autoritzacions administratives d'esta Direcció General d'Energia amb dates 24.03.2006 i 13.11.2007. S'instal·larà una estació de regulació i mesurament (ERM), amb rang de pressió APA/MPB/MPA(1) i canonada amb pressió MPB(1), de polietilé PE-100, diàmetre 200 mm i longitud 15 m.  
- Traçat i característiques de les xarxes:  
a) Des de l'eixida de l'ERM descrita, la xarxa bàsica recorre l'avinguda de l'Antic Regne de València, es desdobla en l'encreuament amb el carrer Carretera de Gandia, continua per esta i pels carrers Pujada Fielato i barranc de la Moneda, on finalitza.  
Canonada amb pressió de disseny MPA(1), de material polietilé PE-100, qualitat SDR 17,6, diàmetre 200 mm i longitud de 2.247 m.  
b) Com a continuació d'esta xarxa bàsica descrita, ixen dos i set extensions d'esta, que discorren per les zones que es determinen amb major detall en el pla núm. 891-YD 9.1. Rev.00 del projecte visat amb data 28 de desembre de 2005, la canalització del qual es realitza per mitjà de canonades a pressió MPA(1), de polietilé PE-100, qualitat SDR 17,6, diàmetres de 160 mm (les dos primeres), i 110 mm i 90 mm (les altres set extensions), les longituds respectives de les quals són 1.004 m, 1.604 m i 276 m, longiud total: 2.884 m.  
Les canonades discorren a una profunditat en condicions normals, de 0,60 m en les voreres, i de 0,80 m en els altres tipus de terreny.  
- Zona geogràfica.  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
- Pla d'expansió.  
La xarxa bàsica referida en els apartats a) i b) -una part de les dos extensions- relatiu a l'apartat de descripció de les xarxes anterior, es construirà en el primer any, a partir de la data de l'autorització administrativa.  
La resta de la xarxa bàsica i la xarxa secundària s'executarà a partir del segon any, i s'escometrà l'ampliació de la xarxa de distribució interior, d'acord amb les demandes reals de consum.  
Les condicions a què està sotmesa la present resolució de concurrència són les següents:  
1. Les instal·lacions que s'han de construir es faran d'acord amb el projecte tècnic d'execució, amb les característiques contingudes en la seua sol·licitud per a l'obtenció de l'autorització administrativa i l'aprovació d'este, i que s'han de presentar en el Servici Territorial d'Energia de València dins del termini de tres mesos, comptadors a partir de la data de la notificació de la present resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE, 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució haurà de fer-se menció, d'acord amb les característiques que estan arrepleguades en el resolc únic, dels punts següents:  
a) Descripció concreta de la delimitació geogràfica, així com la dels vials que la limiten, corresponent a cada una de les fases compreses en els plans d'expansió i assenyalats en el pla núm. 274-IJ 8.1. Rev.00 del projecte visat amb data 28 de desembre de 2005.  
b) Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
(1) APA: 4 bar< P = 16 bar  
MPB: 0,4 bar< P = 4 bar  
MPA: 0,05 bar < P = 0,4 bar  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 2 de març de 2009.- El director general d'Energia: Antonio Cejalvo Lapeña.